Juodasiūlis grakštenis
Juodasiūlis grakštenis (Stenurella melanura) – ūsuočių (Cerambycidae) šeimos vabalas. Kūnas 6 - 9,5 mm ilgio, juodas. Patinų antsparniai rudai geltoni, siūlė ir viršūnė tamsios; patelių antsparniai raudoni, viršūnė ir plati juostelė išilgai siūlės juodos. Vabalai skraido gegužės – rūgpjūčio mėnesiais. Aptinkami ant įvairių augalų žiedų, taip pat ant įvairių lapų. Lervos vystosi lapuočių ir spygliuočių medžių džiūstančiose ir nudžiūvusiose šakose. Tai vienas iš dažniausiai aptinkamų Lietuvoje grakštenių.